Баш ҡалала Башҡорт ҡатын-ҡыҙҙары йәмғиәтенең дүртенсе сираттан тыш съезы үтте. Мәжит Ғафури исемендәге Башҡорт дәүләт академия драма театры бинаһында уҙған сарала республиканың район-ҡалаларынан, башҡорттар күпләп йәшәгән күрше төбәктәрҙән делегаттар ҡатнашты. Съезда Башҡорт Википедияһы ирекмәне З. ӘЙЛЕ Интернет селтәре киңлектәрендә – вики-өләсәйҙәр тигән тема буйынса сығыш яһаны.